
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 247 


8 Μαρτίου 2001 


ΑΠΟΦΑΣΕΙ Σ 

Αριθ. 333196 

Καθορισμός των όρων, προϋποθέσεων, των δικαιολογη- 
τικών και του τρόπου πληρωμής της επιχορήγησης 
της δράσης: «Λειτουργία Κέντρων Μελισσοκομίας», 
στα πλαίσια υλοποίησης του προγράμματος βελτίω¬ 
σης της παραγωγής και εμπορίας του μελιού 2001. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Τηςαρ. 394976/17.10.2000 κοινής απόφασης Υπουρ¬ 
γών Εθνικής Οικονομίας, Γεωργίας και Υφυπουργού Οι¬ 
κονομικών «Υλοποίηση προγράμματος βελτίωσης της πα¬ 
ραγωγής και της εμπορίας του μελιού έτους 2001». 

β) Του Ν. 1558/1985 «Κυβέρνηση και Κυβερνητικά όρ¬ 
γανα» (Α/137) και ειδικότερα του άρθρου 29Α, όπως αυτό 
προστέθηκε με το άρθρο 27 του Ν. 2081/1992 «Ρύθμιση 
του θεσμού των επιμελητηρίων», τροποποίηση διατάξεων 
του Ν. 1712/1987 «για τον εκσυγχρονισμό των επαγγελ¬ 
ματικών οργανώσεωντων εμπόρων, βιοτεχνών και λοιπών 
επαγγελματιών και άλλες διατάξεις» (Α/154) και τροπο¬ 
ποιήθηκε με το άρθρο 1 του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες» (Α38). 

γ) Του Ν. 2362/1995 «περίΔημοσίου Λογιστικού» (Α/247). 
δ) Του Καν. (Ε.Κ.) 1221/1997 του Συμβουλίου «περί των 
γενικών κανόνων εφαρμογής για ενέργειες βελτίωσης 
της παραγωγής και της εμπορίας του μελιού» (Ι_173). 

ε) Του Καν. (Ε.Κ.) 2300/1997 της Επιτροπής «περί λε¬ 
πτομερειών εφαρμογής του Καν. (Ε.Κ.) 1221/1997» (1319) 
όπως τροποποιήθηκε με τον Καν. (Ε.Κ.) 758/98 «για τρο¬ 
ποποίηση του Καν. (Ε.Κ.) 2300/1997», (1105), 1472/98 
(1794) και 2633/98 (1333) της Ε.Ε. 


στ) Του Καν. (ΕΟΚ) 1258/1999 «Περίχρηματοδοτήσεως 
της Κοινής Γεωργικής Πολιτικής» (1-94). 

ζ) Του Καν. (ΕΚ) 1663/1995 της Επιτροπής για τη θέσπι¬ 
ση των λεπτομερειών εφαρμογής του Καν. (ΕΚ) 729/1970 
του Συμβουλίου όσον αφορά τη διαδικασία για την εκκα¬ 
θάριση των λογαριασμών του ΕΓΤΠΕ, Τμήμα Εγγυήσεων 
(1158). 

2. Το Εθνικό Πρόγραμμα βελτίωσης της παραγωγής και 
εμπορίας του μελιού έτους 2001, που υποβλήθηκε από τη 
χώρα μας στην Ε.Ε. για έγκριση και την αριθ. Ε (2000) 
2019τελικό/19.7.2000 Απόφαση της Ευρωπαϊκής Επιτρο¬ 
πής, με την οποία εγκρίθηκε το παραπάνω πρόγραμμα. 

3. Την ανάγκη απρόσκοπτης συνέχισης λειτουργίας των 
Κ.Μ. και την αξιοποίηση της εμπειρίας του ήδη υπάρχο- 
ντος προσωπικού. 

4. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού μέχρι 158 εκατ. δρχ, που έχει εγκριθείγιατην Ενέρ¬ 
γεια I της αρ. 394976/17.10.2000 Κ.Υ.Α. και είναι εγγε¬ 
γραμμένη στον Κ.Α.Ε. 5423 «Δαπάνες Ε.Γ.Τ.Π.Ε.- 
Εγγυήσεις»του Υπουργείου Γεωργίας, αποφασίζουμε: 

Καθορίζουμε τους όρους, τις προϋποθέσεις, τους ελέγ¬ 
χους, τα δικαιολογητικά και την διαδικασία επιχορήγησης 
της δράσης «Λειτουργία Κέντρων Μελισσοκομίας», στα 
πλαίσια εφαρμογής τηςαρ. 394976/17.10.2000 Κ.Υ.Α. ως 
ακολούθως: 

ΕΝΕΡΓΕΙΑ I. ΠΛΗΡΟΦΟΡΗΣΗ - ΤΕΧΝΙΚΗ ΒΟΗΘΕΙΑ 

Δράση Α. Επιχορήγηση Συνεταιριστικών φορέων για 
την λειτουργία 15 Κέντρων Μελισσοκομίας (Κ.Μ.). 

1. Περιγραφή της δράσης 

α. Χωροταξική κατανομή των Κ.Μ. 

Η χωροταξική κατανομή, καθώς και η ζώνη ευθύνης κά¬ 
θε Κέντρου, ώστε να καλύπτεται το σύνολο της Χώρας, 
καθορίζεται ως κατωτέρω: 

Κέντρο Μελισσοκομίας 


Κεντρικό Κ.Μ. 
(έδρα: Αθήνα) 


Κ.Μ. ΠΑΣΕΓΕΣ 
(έδρα: ΠΑΣΕΓΕΣ - Αθήνα) 


Κ.Μ. Δωδεκανήσου 

(έδρα:Κοινοττραξία Μελισσοκομικών Συν/σμών 
Ελλάδας - Αθήνα 


Κ.Μ. Αττικής & Κυκλάδων 

(έδρα: Ένωση Γεωργικών Συν/σμών Κυκλάδων - 


Κ.Μ. Κεντρικής Μακεδονίας 
(έδρα:Κοινοττραξία Μελισ/κών Συν/σμών Ελλάδας 
θεσ/νίκ 


Κ.Μ. Δυτικής Μακεδονίας 

(έδρα: Μελισ/κός Συν/σμός Πέλλας - Έδεσσα) 


Κ.Μ. Αν. Μακεδονίας & Θράκης 

(έδρα: Μελισ/κός Συν/σμός Έβρου - Φέρρες) 


Κ.Μ. Θεσσαλίας 

(έδρα: Μελισ/κός Συν/σμός Βόλου - Βόλος) 


Κ.Μ. Στερεός Ελλάδος 

(έδρα: Μελισ/κός Συν/σμός Χαλκίδας - Χ αλκίδ α) 



Κ.Μ. Δυτικής Ελλάδας 
(έδρα: Μελισ/κός Συν/σμός Πάτρας- Πάτ 


Κ.Μ. Πελοττοννήσου 

(έδρα: Μελισ/κός Συν/σμός Αρκαδίας- Τρίπολη) 


Κ.Μ. Κρήτης 

(έδρα: Μελισ/κός Συν/σμός Ηρακλείου - Ηράκλειο) 


Κ.Μ. Χαλκιδικής 

(έδρα: Μελισ/κός Συν/σμός Νικήτης - Νικήτη 
Χαλκιδικής) 


Κ.Μ. Βορείου Αιγαίου (έδρα Μελισ/κός Συν/σμός 
Λέσβου- Μυτιλήνη) 


Ζώνη Ευθύνης 


Θα έχει συντονιστικό ρόλο για όλες τις δράσεις του 
Εθνικού Προγράμματος. 


Συντονισμός και υποστήριξη του συνόλου των Κ.Μ. και 
λοιπών επί μέρους δράσεων που αφορούν 
Συνεταιριστικές Οργανώσεις. 


Ν. Δωδεκανήσου. 


Ν. Απικής, (Ν. Δ. Αθηνών, Αν. Απικής, Δυτ. Αττικής, 
Πειραιά), Κυκλάδων 


Ν. ΘεσσαλΝίκης, Κιλκίς, Σερρών, Χαλκιδικής, Δράμας. 


Ν. Φλώρινας, Κοζάνης, Καστοριάς, Γρεβενών, Πιερίας, 
Πέλλας, Ημαθίας. 


Ν. Καβάλας, Ροδόπης, ζάνθης, Έβρου. 


Ν. Μαγνησίας, Λαρίσης, Καρδίτσας, Τρικάλων. 


Ν. Εύβοιας, Φθιώτιδας, Βοιωτίας, Ευρυτανίας, Φωκίδας. 


Ν. Αιτωλοακαρνανίας, Αρτας, Πρέβεζας, Ιωαννίνων, 
Θεσπρωτίας. 


Ν. Αχαΐας, Ηλείας, Ζακύνθου, Κεφαλληνίας, Λευκάδας και 
Κερκύρας. 


Ν. Αρκαδίας, Κορινθίας, Αργολίδας, Μεσσηνίας, 
Λακωνίας. 


Ν. Ηρακλείου, Χανίων, Ρεθύμνου, Λασιθίου. 


Ν. Χαλκιδικής 

Μελισ/κό Ινστιτούτο Χαλκιδικής 


Ν. Λέσβου, Χίου, Σάμου. 


Από 1.1.2001 ιδρύεται Κ.Μ. Δωδεκανήσου με έδρα την 
Κάλυμνο (Μελ/κός Συν/σμός Καλύμνου) και παύει η λει¬ 
τουργία του Κ.Μ. Δωδεκανήσου με έδρα την Αθήνα (Κοι¬ 
νοπραξία Μελ/κών Συν/σμών Ελλάδας) /το οποίο υποχρε- 
ούται σε εκχώρηση του παγίου εξοπλισμού που είχε προ¬ 
μηθευτεί στα πλαίσια του Προγράμματος παρελθόντων 
ετών στο νεοιδρυθέν Κ.Μ., το οποίο και αναλαμβάνει του 
λοιπού τις σχετικές με το Πρόγραμμα υποχρεώσεις. 

Οι δαπάνες εκχώρησης βαρύνουν αποκλειστικά τον 
αναλαμβάνοντα φορέα της νέας έδρας. Οι λεπτομέρειες 
εφαρμογής της παρούσας παραγράφου θα καθορισθούν 
με Απόφαση του Υπουργού Γεωργίας. 

β. Αρμοδιότητες των Κ.Μ. 

Τα Κ.Μ. αποτελούν τον σύνδεσμο μεταξύ του Υπουρ¬ 
γείου Γ εωργίας και των φορέων που εμπλέκονται στην 
εφαρμογή του προγράμματος. Συνεργάζονται τόσο με το 
Υπουργείο Γεωργίας για την επίτευξη του συντονισμού 
και την παρακολούθηση του προγράμματος, όσο και με 
τις Νομαρχιακές Αυτοδιοικήσεις, τα Πανεπιστήμια και 


τους συλλογικούς φορείς των μελισσοκόμων για παροχή 
συμβουλών και πρακτικής βοήθειας, όπου χρειάζεται. 

Στα παραπάνω πλαίσια, τα περιφερειακά Κ.Μ. συντάσ¬ 
σουν μηνιαία προγράμματα εργασιών και μετακινήσεων, 
τα οποία κοινοποιούν στις Δ/νσεις Αγροτικής Ανάπτυξης 
των Ν.Α της ζώνης ευθύνης τους, στην ΠΑΣΕΓΕΣ και στο 
Κεντρικό Κ.Μ. 

Ειδικότερα οι αρμοδιότητές τους περιγράφονται παρα¬ 
κάτω: 

βΐ .Αρμοδιότητες Κεντρικού Κ.Μ. (Κ.Κ.Μ.) 

Το Κεντρικό Κέντρο Μελισσοκομίας συνεργάζεται με το 
Τμήμα Μελισσοκομίας της Δ/νσης Ζωικής Παραγωγής & 
ΑΠΑ για: 

• υποστήριξη των περιφερειακών Κ.Μ. κυρίως σε τεχνι¬ 
κά θέματα 

• συγκέντρωση και επεξεργασία στοιχείων μελισσοκο- 
μίας 

• ευθύνητροφοδότησηςτου Ηλεκτρονικού Δικτύου με¬ 
λισσοκομίας 

• παρακολούθηση υλοποίησης του συνολικού προ¬ 
γράμματος 

• εκπαιδεύσεις, συναφείς ενέργειες κλπ. 

β2. Αρμοδιότητες περιφερειακών Κ.Μ. (Κ.Μ.) 

Τα περιφερειακά Κ.Μ. είναι αρμόδια για: 

• Καταγραφή μελισσοκόμων, μελισσοσμηνών, παγίων 
εγκαταστάσεων και μηχανολογικού εξοπλισμού κάθε με- 
λισσοκόμου της ζώνης ευθύνης τους, παρακολούθηση 
τυχόν μεταβολών και παροχή των στοιχείων στις Δ/νσεις 
Αγροτικής Ανάπτυξης των Ν.Α. για ενημέρωση του Μη¬ 
τρώου Μελισσοκόμων που τηρείται σ’ αυτές. 

• Παροχή συμβουλών, παρακολούθηση και έλεγχο πρα¬ 
κτικών εφαρμογών στους μελισσοκόμους καθώς και τεχνι¬ 
κή υποστήριξη λειτουργίας του εξοπλισμού που προμη¬ 
θεύτηκαν οι Μελισ/κές Οργανώσεις από το Πρόγραμμα. 

• Ενημέρωση των Μελισ/κών Οργανώσεων και των με- 
λισσοκόμων της ζώνης ευθύνης τους για τα ισχύοντα 
προγράμματα, σε συνεργασία με τις Δ/νσεις Αγροτικής 
Ανάπτυξης των Ν.Α. 

• Οργάνωση ενημερωτικών ημερίδων - εκπαιδεύσεων 

• Δειγματοληψίες, εξετάσεις ή αποστολές για εξέταση 
(μελισσών, γόνου, μελιού μελισσοκομικών φυτών κλπ.) 
για την εξυπηρέτηση των δράσεων του προγράμματος, 
σε συνεργασία με τα Πανεπιστήμια, Ερευνητικά Ιδρύμα¬ 
τα και Υπηρεσίες του Υ.Γ., όπου είναι αναγκαίο. 

• Συγκέντρωση στοιχείων τροφοδότησης του Ηλε¬ 
κτρονικού Δικτύου 

• Παρακολούθηση εφαρμογής του όλου προγράμμα¬ 
τος στη ζώνη ευθύνης τους, σε συνεργασία με το Υπουρ¬ 
γείο Γεωργίας, τις Νομαρχιακές Αυτοδιοικήσεις και τους 
φορείς του προγράμματος. 

• Αποστολή στοιχείων στο Υπουργείο Γεωργίας όποτε 
ζητηθεί 

β3. Αρμοδιότητες Κ.Μ. ΠΑΣΕΓΕΣ 

Το Κ.Μ. της ΠΑΣΕΓΕΣ συντονίζει και υποστηρίζει τεχνι- 
κοοικονομικά, διοικητικά κ.λπ. τη λειτουργία των Μελισ¬ 
σοκομιών Κέντρων καθώς και των επί μέρους δράσεων 
του Εθνικού Προγράμματος που αφορούν τις Συνεταιρι¬ 
στικές Οργανώσεις. 

Στα πλαίσια του συντονισμού των Κ.Μ. συγκεντρώνει 
στοιχεία για τις δαπάνες και τις εκτελούμενες εργασίες 
όλων των Κ.Μ. και υποβάλει στη Δ/νση ΔΗΛΙΖΩ και στη 
Δ/νση Ζωικής Παραγωγής & ΑΠΑ αναλυτικό απολογιστι¬ 
κό δελτίο για κάθε Κ.Μ. ανάτρίμηνο, μέσα στο Ιο 15νθή- 
μερο του επόμενου μήνα. 

Με την ολοκλήρωση του προγράμματος και το αργότε¬ 
ρο μέχρι 15.9.2001 το Κ.Μ. ΠΑΣΕΓΕΣ υποβάλλει συγκε¬ 
ντρωτική έκθεση των δραστηριοτήτων ενός εκάστου Κ.Μ. 

γ. Στελέχωση των Κέντρων Μελισσοκομίας 

Κάθε Κ. Μ. στελεχώνεται με έναν επόπτη μελισσοκομίας 
και ένα βοηθό επόπτη, που προσλαμβάνονται με συμβά¬ 
σεις ετήσιας διάρκειας, δυνάμενες να ανανεωθούν. 

Δεύτερος βοηθός επόπτη μπορεί να δικαιολογηθεί, με¬ 
τά τη σύμφωνη γνώμη της Δ/νσης Ζωικής Παραγωγής & 
ΑΠΑ., στις παρακάτω περιπτώσεις: 

- Στα Κ.Μ. των οποίων η ζώνη ευθύνης περιλαμβάνει και 
νησιωτικές περιοχές με ανεπτυγμένη μελισσοκομία. 

-Στο Κεντρικό Κ.Μ. 

- Στο Κ.Μ. Χαλκιδικής, με την προϋπόθεση ότι ο δεύτε¬ 
ρος βοηθός επόπτη θα συνεργάζεται κυρίως με το Με- 
λισσοκομικό Ινστιτούτο στον Αγ. Μάμμα Χαλκιδικής, που 
αποτελεί φορέα ανάπτυξης της Μελισσοκομίας στην ευ¬ 
ρύτερη περιοχή. 


Η επιλογή προσωπικού πραγματοποιείται από τριμελή 
Επιτροπή, οριζόμενη με απόφαση Υπουργού Γεωργίας 
από εκπροσώπους της Οργάνωσης στην οποία εδρεύει 
το Κ.Μ., της ΠΑΣΕΓΕΣ και της Δ/νσης Ζωικής Παραγωγής 
& ΑΠΑ. Η πρόσληψη του προσωπικού πραγματοποιείται 
με απόφαση του Υπηρεσιακού ή Διοικητικού Συμβουλίου 
κατόπιν αιτιολογημένης εισήγησης της τριμελούς Επι¬ 
τροπής, με την υπογραφή σχετικής σύμβασης μεταξύ φο¬ 
ρέα και ενδιαφερομένου. Η σύμβαση περιλαμβάνει το 
χρόνο απασχόλησης, τα καθήκοντα του απασχολουμέ- 
νου καθώς και τις αναλυτικές αποδοχές σύμφωνα με την 
εκάστοτε ισχύουσα σύμβαση των Αγροτικών Συνεταιρι¬ 
στικών Οργανώσεων και λύεται αυτοδίκαια με τη συμπλή¬ 
ρωση του προβλεπόμενου χρόνου απασχόλησης. 

Εντούτοις και στις περιπτώσεις κατά τις οποίες το προ- 
σληφθέν από τα Κ.Μ. προσωπικό δεν συμπλήρωσε απα¬ 
σχόληση ενός έτους, είναι δυνατόν να συνεχίσει την απα¬ 
σχόλησή του και κατά το επόμενο έτος υλοποίησης του 
προγράμματος μετά την έκδοση των οικείων αποφάσεων 
πρόσληψης και την υπογραφή των σχετικών συμβάσεων. 

Η μη ανανέωση ή η διακοπή της σύμβασης των εποπτών - 
βοηθών εποπτών εφ’ όσον δεν προέρχεται οικεία βουλήσει, 
γίνεται κατόπιν αιτιολογημένης εισήγησης της Μελισσοκο- 
μικής Οργάνωσης ή της ΠΑΣΕΓΕΣ και αξιολογείται από την 
ως άνω οριζόμενη τριμελή Επιτροπή επιλογής προσωπικού. 

γΐ. Προσόντα Επόπτη. 

Πτυχίο ΑΕΙ, Γεωπονικής ή Κτηνιατρικής Σχολής. 

Επί πλέον λαμβάνονται υπόψη: 

• Μεταπτυχιακή εξειδίκευση στον τομέα 

• Πρακτική εμπειρία ή προϋπηρεσία στον μελισσοκομι- 
κό χώρο δεόντως αποδεικνυόμενη. 

• Γνώσεις χειρισμού προγραμμάτων πληροφορικής. 

• Γνώση ξένης γλώσσας. (Αγγλικής, Γαλλικής, Γερμανι¬ 
κής, Ιταλικής) 

• Εντοπιότητα σε ότι αφορά την έδρα του Κ.Μ. 

γ2. Προσόντα βοηθού επόπτη. 

• Πτυχίο ΑΕΙ (Γεωπονίας, κατά προτίμηση κατεύθυν¬ 
σης Γεωργικής Οικονομίας) ή 

• Πτυχίο ΤΕΙ (Τεχνολόγων Γεωπονίας ή Τεχνολόγων 
Τροφίμων) ή 

• Πτυχίο Τεχνικής Επαγγελματικής Σχολής Συγγρού, 
Ειδικότητα Μελισσοκομίας 

Επί πλέον λαμβάνονται υπόψη: 

• Γνώσεις χειρισμού προγραμμάτων πληροφορικής 

• Γνώση ξένης γλώσσας 

• Πρακτική εμπειρία ή προϋπηρεσία στο Μελισσοκομι- 
κό χώρο δεόντως αποδεικνυόμενη 

• Εντοπιότητα σχετική με το Κέντρο. 

Σε ειδικές περιπτώσεις, ανάλογα με τις διαπιστούμενες 
ανάγκες και ύστερα από τη σύμφωνη γνώμη της Δ/νσης 
Ζωικής Παραγωγής & ΑΠΑ, ως βοηθοί επόπτες δύνανται 
να προσλαμβάνονται απόφοιτοι ΑΕΙ ή ΤΕΙ των κλάδων δι¬ 
οικητικού, λογιστικού ή οικονομικού με απαραίτητη γνώ¬ 
ση χειρισμού προγραμμάτων Η/Υ. 

2. Δικαιούχοι 

Συνεταιριστικοί φορείς, κατά προτίμηση μελισσοκομι- 
κοί (ΠΑΣΕΓΕΣ, Ενώσεις Γ.Σ, Κοινοπραξία Μελισ/κών 
Συν/σμών, Πρωτοβάθμιοι Μελισ/κοίΣυν/σμοί). 

3. Ύψος επιχορήγησης ανά Κ.Μ.: 

Το ύψος της επιχορήγησης ανά Κ.Μ. καθορίζεται ως 
εξής: 

1) Για τα Κ.Μ. που απασχολούν 2 άτομα (επόπτη και 
βοηθό επόπτη): μέχρι 20 εκατ. δρχ. 

2) Για τα Κ.Μ που απασχολούν 3 άτομα (επόπτη και 2 
βοηθούς επόπτες): μέχρι 25 εκατ. δρχ. 

4. Επιλέξιμες δαπάνες 

Επιλέξιμες δαπάνες χαρακτηρίζονται: 

α) Οι αμοιβές προσωπικού των Κ.Μ. (εποπτών - βοηθών 
εποπτών) 

β) Τα οδοιπορικά έξοδα και εκτός έδρας αποζημιώσεις 

- του προσωπικού των Κ.Μ. 

- των εκπροσώπων των Συν/κών Οργανώσεων, εφ' όσον 
καλούνται από το Υπ. Γεωργίας ή την ΠΑΣΕΓΕΣ για εργα- 
σίεςτου Προγράμματος (μέχρι 500.000 δρχανά Κ.Μ. ετη- 
σίως) 

γ) Λειτουργικά έξοδα των Κέντρων Μελισσοκομίας 

- Δαπάνη ενοικίου του Κ.Μ,. ήτοι ποσοστό ενοικίου ανά¬ 
λογα με τα τ. μ. που κατέχει αυτό στο χώρο του φορέα, εφ' 
όσον αυτός δεν διαθέτει ιδιόκτητο χώρο και μέχρι του πο¬ 
σού των 80.000 δρχ. ανά μήνα. Η δαπάνη πιστοποιείται 
στο πρακτικό ελέγχου της αρμοδίας Επιτροπής Ελέγχου 
της Δ/νσης Αγροτ. Ανάπτυξης και σε υπεύθυνη δήλωση 
του φορέα. 

- Δαπάνη ΔΕΗ, ήτοι ποσοστό πληρωμής λογαριασμών, 
ανάλογα με τα τ.μ. που κατέχει το Κ.Μ. και μέχρι 20.000 
δρχανά μήνα. 

- Δαπάνη ΟΤΕ μέχρι 50.000 δρχ ανά μήνα και υποχρεωτι¬ 
κή δήλωση του αριθμού ή των αριθμών του μετρητή (-ών). 

- Δαπάνη λογιστικής εξυπηρέτησης των Κ.Μ. μέχρι 
20.000 δρχ ανά μήνα 

- Γραφικά, αναλώσιμα, ταχυδρομικά έξοδα κλπ, μέχρι 
30.000 δρχ ανά μήνα. 

δ) Έξοδα δημοσιεύσεων στον τύπο. 

ε) Ενημερωτικές εκδηλώσεις, ενημερώσεις. 

στ) Εξοπλισμός, συντήρηση Κ.Μ. 

ζ) Έξοδα έκδοσης φυλλαδίων, εντύπου υλικού κ.λπ. 

η) Οργάνωση βιβλιοθήκης, αγορά βιβλίων, συνδρομές 
σε περιοδικά, κ.λπ. 

Οι αμοιβές του προσωπικού των Κ.Μ., η ημερήσια απο¬ 
ζημίωση και τα οδοιπορικά έξοδα, καθορίζονται βάσει 
της ισχύουσας κάθε φορά συλλογικής σύμβασης εργα¬ 
σίας προσωπικού Αγροτικών Συνεταιριστικών Οργανώ¬ 
σεων. 

Οι ημερήσιες αποζημιώσεις και τα οδοιπορικά έξοδα 
των εκπροσώπων των Συν/κών Οργανώσεων δεν δύνα- 
νται να υπερβαίνουν τα αντίστοιχα επίπεδα ημερήσιων 
αποζημιώσεων και οδοιπορικών εξόδων του προσωπικού 
των Κ.Μ. 

5. Διαδικασία επιχορήγησης 

α) Οι ενδιαφερόμενοι φορείς υποβάλλουν στη Δ/νση 
Ζωικής Παραγωγής & ΑΠΑ με κοινοποίηση στη Δ/νση ΔΗ- 
ΛΙΖΩ, μέσα σε διάστημα ενός ΙΟημέρου από την δημοσί¬ 
ευση της παρούσης: 

• Αίτηση αποδοχής της συνέχισης λειτουργίας του 
Κ.Μ. (Υπόδειγμα 1). 

• Υπεύθυνη δήλωση του Ν. 1599/86 συνοδευόμενη από 
αναλυτική κατάσταση του παγίου εξοπλισμού που αποτέ- 
λεσε αντικείμενο επιχορηγήσεων στα πλαίσια εφαρμογής 
του προγράμματος παρελθόντων ετών καθώς και αναλυ¬ 
τική κατάσταση εργασιών διαμόρφωσης και διευθέτησης 
χώρων ή κατασκευής πάσης φύσεως έργων που αποτέ- 
λεσαν αντικείμενο επιχορηγήσεων στα πλαίσια εφαρμο¬ 
γής του προγράμματος παρελθόντων ετών. 

• Αναλυτική κατάσταση προβλεπομένων δαπανών από 
1/9/2000 έως 31/8/2001 κατά θέση δαπάνης τόσο σε ότι 


αφορά αμοιβές προσωπικού, οδοιπορικά έξοδα και ημε¬ 
ρήσιες αποζημιώσεις, όσον και ότι αφορά δαπάνες μονί¬ 
μου ή αναλώσιμου υλικού, αγορά εξοπλισμού, πραγμα¬ 
τοποίηση εκπαιδευτικών προγραμμάτων και πάσης φύ¬ 
σεως εργασιών που προβλέπεται ν’ αναληφθούν ή 
προμηθειών που συμπεριλαμβάνονται στα πλαίσια υλο¬ 
ποίησης του ετήσιου προγράμματος. (Υπόδειγμα 2). 

• Απόφαση του ΔΣ των δικαιούχων Συνεταιριστικών Φο¬ 
ρέων για τον ορισμό του υπευθύνου του έργου, του αρ¬ 
μόδιου για την υπογραφή της σύμβασης και όλων των 
σχετικών με το πρόγραμμα αιτήσεων και καταστάσεων 
καθώς και ότι αποδέχεται τους όρους και προϋποθέσεις 
της επιχορήγησης, όπως περιγράφονται στην παρούσα 
απόφαση και στηναρ. 394976/17.10.2000 Κ.Υ.Α. 

• Υπεύθυνη δήλωση του Ν. 1599/86 του νόμιμου εκ¬ 
προσώπου του φορέα ότι η συγκεκριμένη δράση δεν 
ενισχύεται από άλλη πηγή, καθώς και ότι ο φορέας εξα¬ 
κολουθεί να διαθέτει το χώρο και την υποδομή, για την 
λειτουργία του αντίστοιχου Κέντρου, όπως προσδιορί¬ 
στηκαν στην αρχική αίτηση (σε αντίθετη περίπτωση δη¬ 
λώνεται τούτο). 

β) Η Δ/νση Ζωικής Παραγωγής & ΑΠΑ, σε συνεργασία 
με την Δ/νση ΔΗΛΙΖΩ επεξεργάζονται τις υποβληθείσες 
από τους ενδιαφερομένους προτάσεις και διαμορφώ¬ 
νουν την εισηγητική πρόταση επιχορήγησης στα πλαίσια 
του εγκεκριμένου ετήσιου προγράμματος. 

γ) Το ύψος της επιχορήγησης ανά δικαιούχο και Κ.Μ. 
καθορίζεται με απόφαση Υπουργού Γ εωργίας κατόπιν ει- 
σηγήσεως των αρμοδίων ως άνω Υπηρεσιών. 

δ) Συμβάσεις μεταξύ δικαιούχου φορέα και Υπουργείου 
Γ εωργίας υπογράφονται, σε τρία αντίτυπα, από τον Γ εν. 
Δ/ντή της ΓΕΔΙΔΑΓΕΠ, μετά την έκδοση των σχετικών 
αποφάσεων επιχορήγησης 

ε) Τροποποίηση της σύμβασης, εντός των εγκεκριμέ¬ 
νων ορίων χρηματοδότησης, μπορεί να γίνει μόνον ως 
προς την ανακατανομή των ποσών των επιμέρους επιλέ¬ 
ξιμων δαπανών ανά θέση δαπάνης, ύστερα από αιτιολο¬ 
γημένη αίτηση του φορέα προς την Δ/νση ΔΗΛΙΖΩ και τη 
σύμφωνη γνώμη της Δ/νσης Ζωικής Παραγωγής & ΑΠΑ 
και Δ/νσης ΔΗΛΙΖΩ. 

6. Έλεγχοι 

Η εφαρμογή της παρούσας δράσης εκ μέρους των δι¬ 
καιούχων ελέγχεται με τακτικούς αλλά και έκτακτους 
δειγματοληπτικούς επιτόπιους τεχνικούς και οικονομι¬ 
κούς ελέγχους διαπίστωσης της ακρίβειας των συμπερι¬ 
λαμβανομένων στα αιτήματα επιχορήγησης στοιχείων. 

Οι τακτικοί επιτόπιοι έλεγχοι διενεργούνται από τριμε¬ 
λείς επιτροπές υπαλλήλων της Δ/νσης Αγροτικής Ανά¬ 
πτυξης (ένας Γεωπόνος και δύο Οικονομικοί - Λογιστικοί) 
οριζόμενες με απόφαση του οικείου Νομάρχη της έδρας 
του Κ.Μ., κατόπιν εισήγησης του αρμόδιου Δ/ντού Αγρο¬ 
τικής Ανάπτυξης 

Η ως άνω οριζόμενη επιτροπή τακτικού ελέγχου σε κά¬ 
θε επιτόπια μετάβαση ελέγχου, αξιολογεί την εκτέλεση 
του έργου, βεβαιώνει την επιλεξιμότητα των δαπανών 
σύμφωνα μετά ελεγχόμενα δικαιολογητικά και συντάσσει 
πρακτικό τεχνικού και οικονομικού ελέγχου εκτέλεσης 
της δράσης σύμφωνα με το συνημμένο Υπόδειγμα 5. 

Οι έκτακτοι δειγματοληπτικοί έλεγχοι διενεργούνται 
από τριμελείς Επιτροπές, οριζόμενες με απόφαση 
Υπουργού Γεωργίας από υπαλλήλους των Δ/νσεων Ζωι¬ 
κής Παραγωγής & ΑΠΑ, Οικον. Διαχείρισης της ΓΕΔΙΔΑ- 

ΓΕΠ και ΔΗΛΙΖΩ κατόπιν εισήγησης της Δ/νσης ΔΗΛΙΖΩ 
της ΓΕΔΙΔΑΓΕΠ. 

Η ως άνω οριζόμενη επιτροπή δειγματοληπτικού ελέγ¬ 
χου σε κάθε επιτόπια μετάβαση, αξιολογεί την εκτέλεση 
του έργου, βεβαιώνει την επιλεξιμότητα των δαπανών 
σύμφωνα μετά ελεγχόμενα δικαιολογητικά και συντάσσει 
πρακτικό τεχνικού και οικονομικού ελέγχου εκτέλεσης 
της δράσης σύμφωνα με το συνημμένο Υπόδειγμα 5. 

Κατά τον τακτικό ή έκτακτο δειγματοληπτικό έλεγχο, 
παρίσταται και ο νόμιμος εκπρόσωπος του ελεγχόμενου 
φορέα, ο οποίος προσυπογράφει και το σχετικό πρακτικό 
και λαμβάνει αντίγραφο αυτού. Σε περίπτωση διαφωνίας 
του νόμιμου εκπροσώπου του φορέα με τις διατυπούμε- 
νες στο πρακτικό διαπιστώσεις της επιτροπής ο φορέας 
έχει δικαίωμα να υποβάλλει εντός 5 εργασίμων ημερών 
σχετική ένσταση στηνΔ/νση Ζωικής Παραγωγής και ΑΠΑ, 
για επανέλεγχο από την δευτεροβάθμια τριμελή επιτρο¬ 
πή της Παρ. 1 των ΓΕΝΙΚΩΝ. 

Έργο της δευτεροβάθμιας επιτροπής, είναι η εξέταση 
της ένστασης εντός 15 ημερών από την κατάθεσή της. Η 
απόφαση της δευτεροβάθμιας επιτροπής είναι τελεσίδι¬ 
κη. 

Σε περιπτώσεις διαπίστωσης παρατυπιών κατά τη διε¬ 
νέργεια του τακτικού ή δειγματοληπτικού ελέγχου σε ότι 
αφορά την εκτέλεση όλων ή μέρους των εργασιών της 
δράσης καθώς και την επιλεξιμότητα των επιμέρους δα¬ 
πανών, επιβάλλεται η επιστροφή των αχρεωστήτως χο- 
ρηγηθέντων ποσών εντόκως κατά τη διαδικασία του άρ¬ 
θρου 28 του Ν.. 2520/98, όπως τροποποιήθηκε και ισχύει 
και η μη καταβολή της ενίσχυσης. 

7. Τ ρόπος πληρωμής 

Ο δικαιούχος φορέας οφείλει έκτων προτέρων να επιλέ¬ 
γει τον τρόπο διενέργειας των πληρωμών, ο οποίος είναι 
δεσμευτικός και αναγράφεται στο σώμα της Σύμβασης. 

Πληρωμές επιχορηγήσεων διενεργούνται μετά την 
υπογραφή της σύμβασης: 

1. Με χορήγηση προκαταβολής ποσού μέχρι 40% της 
συνολικής χρηματοδότησης και εξόφληση του υπολοί¬ 
που 60 % με την ολοκλήρωση του προγράμματος. 

2. Ανά τρίμηνο, με την υποβολή τριμηνιαίων φακέλων 
πληρωμής τα δε δικαιολογητικά θα πρέπει να αφορούν το 
ίδιο τρίμηνο χρονικό διάστημα. 

Η αναγνώριση και εκκαθάριση της δαπάνης διενεργεί- 
ται από τη Δ/νση ΔΗΛΙΖΩ,Τμήμα IV,δια της υποβολής φα¬ 
κέλου παραστατικών στοιχείων και δικαιολογητικών πλη¬ 
ρωμής από τους δικαιούχους φορείς, το αργότερο μέχρι 
15 Σεπτεμβρίου 2001. 

Οι πληρωμές των επιχορηγήσεων πραγματοποιούνται 
το αργότερο μέχρι 15/10/2001. 

8. Δικαιολογητικά πληρωμής. 

Δικαιολογητικά προκαταβολής 

α) Αίτηση του δικαιούχου φορέα εις διπλούν, υπογε¬ 
γραμμένη από το νόμιμο εκπρόσωπό του στην οποία θ’ 
αναγράφεται το αιτούμενο ποσό επιχορήγησης καθώς 
και αν ο δικαιούχος υποχρεούται να τηρεί τα πρωτότυπα 
παραστατικά στο αρχείο του και το καθεστώς ΦΠΑ στο 
οποίο ανήκει. 

β) Κατάσταση δαπανών σε δύο αντίτυπα, υπογεγραμ¬ 
μένα από το νόμιμο εκπρόσωπο του δικαιούχου φορέα. 

γ) Φορολογική και ασφαλιστική ενημερότητα του φο¬ 
ρέα. 

δ) Αντίγραφο απόφασης του Υπουργού Γεωργίας στην 


οποία ορίζονται οι δικαιούχοι της επιχορήγησης με το συ¬ 
γκεκριμένο ποσό. 

ε) Αντίγραφο της υπογραφείσας σύμβασης μεταξύ του 
Υπουργείου Γεωργίας και του δικαιούχου φορέα. 

στ) Υπεύθυνη δήλωση του Ν. 1599/86 του νομίμου εκ¬ 
προσώπου του φορέα ότι δεν επωφελείται άλλης εθνικής 
ή κοινοτικής χρηματοδότησης, για εκτέλεση παρόμοιων 
ενεργειών του προγράμματος, ούτε έχει υποβάλλει σχε¬ 
τική αίτηση. 

ζ) Εγγυητική επιστολή μιας των αναγνωρισμένων τρα¬ 
πεζών της Ελλάδος ποσού δρχπου αντιστοιχεί στο 110% 
του ποσού της προκαταβολής. 

Δικαιολογητικά εξόφλησης ή τριμηνιαίων πληρωμών 
α). Αίτηση του δικαιούχου εις διπλούν, υπογεγραμμένη 
από τον νόμιμο εκπρόσωπό του στην οποία αναγράφεται 
το αιτούμενο ποσό πληρωμής (Υπόδειγμα 3) 
β) Συγκεντρωτική κατάσταση δαπανών σε δύο αντίτυπα, 
υπογεγραμμένη από το νόμιμο εκπρόσωπο του δικαιού¬ 
χου (Υπόδειγμα 4), στην οποία θα αναγράφονται οι δαπά¬ 
νες κατά θέση και κατηγορία επιλέξιμης δαπάνης, (εκπε¬ 
φρασμένες σε εθνικό νόμισμα και ΕΥΡΩ με ισοτιμία 1 ΕΥ¬ 
ΡΩ = 336,2 δρχ) όπως περιγράφονται στην παράγραφο 4. 

γ) Αντίγραφο σύμβασης μεταξύ Υπ. Γ εωργίας και δικαι¬ 
ούχου 

δ) Συνολική έκθεση πεπραγμένωντου φορέα σχετικά με 
την υλοποίηση του προγράμματος για το συγκεκριμένο 
χρονικό διάστημα πληρωμής, υπογεγραμμένη από το νό¬ 
μιμο εκπρόσωπο του φορέα και τον επόπτη του Κ.Μ. 

ε) Πρακτικό τεχνικοοικονομικού ελέγχου της αρμόδιας 
επιτροπής τακτικού επιτόπιου ελέγχου, σύμφωνα με το 
υπόδειγμα 5, για το υλοποιηθέν έργο του συγκεκριμένου 
διαστήματος. Σε περίπτωση που έχει πραγματοποιηθεί 
και έκτακτος δειγματοληπτικός έλεγχος υποβάλλεται και 
το εν λόγω πρακτικό του εκτάκτου ελέγχου. 

στ) Αναλυτικές καταστάσεις για κάθε κατηγορία επιλέ¬ 
ξιμης δαπάνης, στις οποίες θα αναφέρονται τα συνημμέ¬ 
να δικαιολογητικά και τα ποσά σε δρχ και ΕΥΡΩ. Τις πα¬ 
ραπάνω καταστάσεις θα συνοδεύουν παραστατικά δαπα¬ 
νών όπως αυτά προβλέπεται να εκδίδονται για 
επιτηδευματίες από τον Κώδικα Φορολογικών Βιβλίων και 
Στοιχείων ως κατωτέρω: 

• Για παροχή Υπηρεσιών: Τιμολόγια Παροχής Υπηρε¬ 
σιών ή Αποδείξεις Παροχής Υπηρεσιών κατά περίπτωση. 

• Για αγορά υλικών, εξοπλισμού, παγίων αγαθών και 
πάσης φύσεως επιλέξιμες δαπάνες: Τιμολόγια - δελτία 
αποστολής, φορτωτικές και λοιπά παραστατικά που εκδί- 
δονται σε επιτηδευματίες, όπως αυτά προβλέπονται από 
τον Κ.Φ.Β. & Σ. για κάθε πρόσωπο που συναλλάσσεται με 
τον δικαιούχο. 

• Για τις δαπάνες απασχόλησης προσωπικού (μισθοί 
και ημερομίσθια): 

- αναλυτική κατάσταση μισθοδοσίας 

- απόφαση πρόσληψης του προσωπικού 

- σύμβαση πρόσληψης του προσωπικού στην οποία θ’ 
αναφέρονται αναλυτικά οι αποδοχές, όπως περιγράφο- 
νται στην παράγραφο 1 .γ. 

- ακριβές φωτοαντίγραφο της κατάστασης ασφάλισης 
του Ι.Κ.Α. 

- βεβαίωση αγοράς ενσήμων Ι.Κ.Α. 

Στην κατάσταση μισθοδοσίας πρέπει να αναφέρονται 
όλα τα στοιχεία των απασχολουμένων στο πρόγραμμα, 
ονομαστικός μισθός, χρόνος απασχόλησης, κρατήσεις 

κλπ. και να είναι θεωρημένα από το νόμιμο εκπρόσωπο 
του δικαιούχου φορέα. Για μισθούς και ημερομίσθια είναι 
δυνατόν να υποβάλλονται και αποδείξεις δαπανών, όπως 
αυτές προβλέπεται να εκδίδονται από το άρθρο 15 του 
Κ.Φ.Β. και Σ. Σε αυτή την περίπτωση πρέπει ο εργαζόμε¬ 
νος να απασχολείται περιστασιακά και να λαμβάνει από 
την υπηρεσία του μικροποσά. 

• Για ημερήσιες αποζημιώσεις και μετακινήσεις: αναλυ¬ 
τική κατάσταση δαπανών, απόφαση ή εντολή μετακίνησης 
και όλα τα πρωτότυπα παραστατικά (εισιτήρια κ.λπ). 

• Για ενοίκια χώρων πρέπει να υποβάλλεται ως δικαιο- 
λογητικό εκτός από την απόδειξη και το συμφωνητικό 
ενοικίασης θεωρημένο από την οικεία Εφορία καθώς και 
Υπεύθυνη Δήλωση του νόμιμου εκπροσώπου του φορέα 
για το ποσοστό των τ.μ. που κατέχει το Κ.Μ. στοχώροτης 
Οργάνωσης. 

• Για πληρωμή δαπανών ΔΕΗ: ακριβές φωτοαντίγραφο 
εξοφλημένων λογαριασμών καθώς και τα παραστατικά 
της παραπάνω παραγράφου (συμβόλαιο, υπεύθυνη δή¬ 
λωση σχετικά με το ποσοστό τ.μ. του Κ.Μ. και του μετρη¬ 
τή της ΔΕΗ.) 

• Για πληρωμή δαπανών ΟΤΕ: ακριβές φωτοαντίγραφο 
εξοφλημένου λογαριασμού ΟΤΕ καθώς και Υπεύθυνη Δή¬ 
λωση στην οποία θ’ αναφέρεται ο αριθμός (-οί) του τηλε¬ 
φώνου. 

• Για δημοσιεύσεις πρέπει να υποβάλλονται τα απο¬ 
κόμματα δημοσίευσης και τα παραστατικά πληρωμής. 

• Για όλες τις ενέργειες για τις οποίες προβλέπεται να 
ακολουθηθούν οι διαδικασίες της δημοσίευσης και της 
ανάθεσης του έργου κατόπιν διαγωνισμού, πρέπει να 
υποβάλλονται όλα τα σχετικά έγγραφα βάσει των οποίων 
προκύπτει η δημοσίευση και η ανάθεση του έργου. Οι 
συμβάσεις και τα ιδιωτικά συμφωνητικά μεταξύ του φο¬ 
ρέα υλοποίησης του προγράμματος ή των δικαιούχων και 
των αντισυμβαλλομένων, πρέπει να είναι θεωρημένα από 
την οικεία Δ.Ο.Υ. 

• Σε περίπτωση προμήθειας υλικών - εξοπλισμού, ο δι¬ 
καιούχος φορέας υποχρεούται να τηρεί τη νομοθεσία πε¬ 
ρί προμηθειών, που αφορά τις Συνεταιριστικές Οργανώ¬ 
σεις και να προσκομίζει, εάν απαιτείται, τα σχετικά παρα¬ 
στατικά στο φάκελο πληρωμής του. 

• Σε περιπτώσεις που προβλέπεται από τη φορολογική 
νομοθεσία παρακράτηση φόρου και χαρτοσήμου υπο¬ 
βάλλονται τα σχετικά παραστατικά απόδοσης αναλυτικά, 
προκειμένου να γίνει η επόμενη τριμηνιαία πληρωμή. 

ζ) Φορολογική και ασφαλιστική ενημερότητα του φορέα. 

Ειδικότερα για την πληρωμή - εξόφληση του Κ.Μ. της 
ΠΑΣΕΓΕΣ θα πρέπει πλην των ανωτέρω δικαιολογητικών 
να υποβληθεί και απολογιστική έκθεση για τη δράση ενός 
εκάστουτων Κ.Μ. 

Κάθε παραστατικό που υποβάλλεται από τους δικαιού¬ 
χους πρέπει να είναι πρωτότυπο, στο οποίο θα πρέπει να 
έχει τεθεί σφραγίδα με μέριμνα του φορέα ότι έχει επιδο¬ 
τηθεί στα πλαίσια του Καν.(Ε.Κ) 1221/97, εκτός από την 
περίπτωση των δικαιούχων που υποχρεούνται από τον 
ΚΦΒ και Σ να τηρούντο πρωτότυπα στο αρχείο τους. Στην 
τελευταία αυτή περίπτωση οι δικαιούχοι δηλώνουν τούτο 
στην αίτηση πληρωμής τους και προσκομίζουν στις οικεί¬ 
ες Δ/νσεις Αγροτικής Ανάπτυξης το πρωτότυπο (στο 
οποίο θα πρέπει να έχει τεθεί η παραπάνω σφραγίδα) και 
ένα αντίγραφο, ώστε να θεωρηθεί το αντίγραφο, με την 
ένδειξη «ακριβές αντίγραφο έκτου πρωτοτύπου». 


Φωτοαντίγραφα όλων των παραπάνω δικαιολογητικών 
(χωρίς τα συνημμένα παραστατικά) πρέπει να αποστέλ- 
λονται και στη Δ/νση Ζωικής Παραγωγής & ΑΠΑ. 

ΓΕΝΙΚΑ 

1. Συστήνεται μόνιμη Δευτεροβάθμια Επιτροπή εξέτα¬ 
σης ενστάσεων αποτελούμενη από: 

-τον Γεν. Διευθυντή Ζωικής Παραγωγής, με αναπληρω¬ 
τή τον Δ/ντή Ζωικής Παραγωγής & ΑΠΑ 

- τον Γ εν. Διευθυντή ΔΑΓΕΠ, με αναπληρωτή τον Διευ¬ 
θυντή ΟΑΒΙΠ 

- τον Γ εν. Διευθυντή Γ εωργικών Εφαρμογών και Έρευ¬ 
νας, με αναπληρωτή τον Δ/ντή της Δ/νσης Αγροτικού Συ¬ 
νεργατισμού και Ομαδικών Δραστηριοτήτων 

Έργο της Επιτροπής είναι η εξέταση ενστάσεων, όπου 
προβλέπεται στις επί μέρους δράσεις του προγράμματος 
και η, μετά την υλοποίηση, αξιολόγηση και έλεγχος του 
Προγράμματος. 

Η Επιτροπή συνέρχεται όποτε παρίσταται ανάγκη, 
ύστερα από πρόσκληση της αρμόδιας Γ εν. Δ/νσης. 

2. Ο φορέας υποχρεούται να τηρεί ημερήσιο βιβλίο πα¬ 
ρουσιών, θεωρημένο ανά μήνα από την οικεία Δ/νση 
Αγροτικής Ανάπτυξης, με την ένδειξη του είδους της 
πραγματοποιηθείσας εργασίας, υπογεγραμμένο από το 
απασχολούμενο προσωπικό (επόπτη και βοηθοί επό¬ 
πτες). Για το Κεντρικό Κ.Μ. το ανωτέρω βιβλίο θεωρείται 
από την Δ/νση Ζωικής Παραγωγής & ΑΠΑ. 

Επίσης υποχρεούται ο φορέας να καταχωρεί όλες τις 
δαπάνες που επιδοτούνται από το πρόγραμμα με ειδική 
διάκριση και σε ιδιαίτερους λογαριασμούς στα λογιστικά 
του βιβλία (βιβλίο μητρώου παγίων για τον πάγιο εξοπλι¬ 
σμό, κλπ. λογιστικά βιβλία). Τα παραπάνω βιβλία είναι ανά 
πάσα στιγμή στην διάθεση των αρμόδιων Κοινοτικών και 
εθνικών οργάνων και την πραγματοποίηση των σχετικών 
ελέγχων. 

3. Τα αγορασθέντα πάγια υλικά μονίμου εξοπλισμού 
στα πλαίσια υλοποίησης της παρούσης, υποχρεωτικά φέ¬ 
ρουν σε εμφανές σημείο αναπόσπαστη ειδική ετικέτα, 
στην οποία αναγράφεται ευανάγνωστα: 

«Καν. (ΕΚ) 1221/97 

Πρόγραμμα επιχορηγούμενο από την ΕΈ. για τη 
βελτίωση της παραγωγής και εμπορίας μελιού 2001 - 
Δράση: I. Λειτουργία Κέντρων Μελισσοκομίας» 

4. Σε ότι αφορά προμήθεια εξοπλισμού, στα πλαίσια υλο¬ 
ποίησης της παρούσας οι δικαιούχοι φορείς υποχρεούνται 
σε αγορά καινούργιου εξοπλισμού καθώς και στη διατήρη¬ 
σή του, σε κατάσταση λειτουργική, τουλάχιστον για πέντε 
(5) έτη από την προμήθειά του. Σε αντίθετη περίπτωση επι¬ 
βάλλονται οικονομικές κυρώσεις ανάλογα με το διπλάσιο 
της απολεσθείσης αξίας, όπως αυτή προσδιορίζεται μετά 
την αφαίρεση των αντίστοιχων ποσών απόσβεσης. 

5. Σε περιπτώσεις συνεχιζόμενων προγραμμάτων επι¬ 
χορηγήσεων, που για οποιονδήποτε λόγο δεν εγκριθεί η 
συνέχισή τους από την Ευρωπαϊκή Επιτροπή, το Υπ. Γε¬ 
ωργίας δεν αναλαμβάνει υποχρέωση κάλυψης των πε¬ 
ραιτέρω εξόδων τους. 

6.0 ΦΠΑ δεν αποτελεί επιλέξιμη δαπάνη παρά μόνο εάν 
δεν ανακτάται. Σ’ αυτήν την περίπτωση απαιτείται σχετική 
βεβαίωση αρμόδιας αρχής, η οποία θα συμπεριληφθεί 
στην σχετική πρόταση του φορέα καθώς και στα δικ/κά 
πληρωμής του. 

7. Οι δαπάνες των έργων προκειμένου να ενισχυθούν με 
βάση την παρούσα, πρέπει να έχουν ολοκληρωθεί μέχρι 

31.8.2001, τα δικ/κά πληρωμής να έχουν διαβιβασθεί στη 
Δ/νση ΔΗΛΙΖΩ μέχρι 15.9.2001, οι δε πληρωμές των αντί¬ 
στοιχων δαπανών να έχουν πραγματοποιηθεί μέχρι 

15.10.2001. 

8. Οι πιστώσεις θα βαρύνουν κατά 50% τον τακτικό προ¬ 
ϋπολογισμό, και κατά 50% το ΕΓΤΠΕ, Τμήμα Εγγυήσεων. 
Σχετική αναγραφή θα υπάρχει και στην κατάσταση ανα¬ 
γνώρισης - εκκαθάρισης δαπανών. 

9. Στα έντυπα των αιτήσεων και στις συμβάσεις που θα 
υπογράφονται μεταξύ των Υπηρεσιώντου Υπ. Γεωργίας και 
των δικαιούχων, θα αναφέρεται ότι το 50% της επιχορήγη¬ 
σης ή της ενίσχυσης, προέρχεται από Κοινοτικούς πόρους. 

10. Οι Δ/νσεις ΔΗ.ΛΙ.ΖΩ και Ζωικής Παραγωγής & ΑΠΑ 


καθώς και οι αναφερόμενες στην* παρούσα υπηρεσίες, 
παρέχουν στους δικαιούχους φορείς κάθε πληροφορία 
για την υλοποίηση της παρούσας, σχετικά με τα θέματα 
αρμοδιότητάς τους. 

11. Η παρούσα έχει αναδρομική εφαρμογή από 1.9.2000. 

12. Το συνημμένο παράρτημα Υποδειγμάτων αποτελεί 
αναπόσπαστο μέρος της παρούσας Απόφασης 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Φεβρουάριου 2001 

Ο ΥΠΟΥΡΓΟΣ 

Γ.ΑΝΩΜΕΡΙΤΗΣ 


ΥΠΟΔΕΙΓΜΑ 1 


Μελ/κός Συν/σμός. Ημερομηνία: 

Κέντρο Μελ/μίας . Α.Π. 

Διεύθυνση: . 

Τηλέφωνο: . Προς: Υπουργείο Γεωργίας 

ΡΑΧ: . Δ/νση Ζωικής Παραγωγής & ΑΠΑ 

Τμήμα Μελισσοκομίας 


Κοιν.: Δ/νση ΔΗΛΙΖΩ 


ΑΙΤΗΣΗ 

Για τη λειτουργία του Κ.Μ. 

κατά την περίοδο 1/9/2000 - 31/8/2001 

0 Μ.Σ. αποδέχεται τη συνέχιση λειτουργίας του Κ.Μ. στις 

εγκαταστάσεις του για το χρονικό διάστημα από 1/9/2000 μέχρι 31/8/2001 (Πρόγραμμα 2001). 

Παρακαλούμε να κατανείμετε πίστωση ύψους.για το ανωτέρω διάστημα. 

Βάσει της συνημμένης απόφασης του Δ. Σ. ορίστηκε ως υπεύθυνος για τη λειτουργία του Κ.Μ. 

ο κ. Για την υπογραφή της σχετικής σύμβασης καθώς και για την υπογραφή των 

αιτήσεων, καταστάσεων και λοιπών εγγράφων και παραστατικών ορίστηκε ο κ. 


Ο Υπεύθυνος του Κ.Μ. 


(Υπογραφή - σφραγίδα) 


Συνημμένα: 

1. Κατάσταση προβλεπομένων δαπανών (Υπ.2) 

2. Υπεύθυνη δήλωση του Ν. 1599/86 με αναλυτική 
κατάσταση του παγίου εξοπλισμού και των 
εργασιών διαμόρφωσης χώρων προηγουμένων 
ετών 

3. Απόφαση του Δ.Σ. περί αποδοχής των όρων 
και προϋποθέσεων της απόφασης και ορισμού 
Υπεύθυνου του έργου 

4. Υπεύθυνη δήλωση του Ν. 1599/86 ότι η 
συγκεκριμένη δράση δεν ενισχύεται από άλλη 
πηγή και ο φορέας διαθέτει το χώρο και την 
υποδομή, όπως προσδιορίστηκαν στην αρχική 
αίτηση ή τη μεταβολή των στοιχείων αυτών. 

ΥΠΟΔΕΙΓΜΑ 2 

Μελ/κός Συν/σμός. Ημερομηνία: 

Κέντρο Μελ/μίας . 

Διεύθυνση: . 

Τηλέφωνο: . 

ΡΑΧ: . 


Κατάσταση προβλεπομένων δαπανών 
για την περίοδο 1/9/2000 - 31/8/2001 


α) Αμοιβές προσωπικού Κ.Μ. (επόπτη -1 ή 2 βοηθών επόπτη) 
β) Οδοιπορικά και εκτός έδρας αποζημιώσεις: 

- του προσωπικού του Κ.Μ. 

- των εκπροσώπων του Συν/κού φορέα (μέχρι ποσού 500.000) 

Υ) Έξοδα διενέργειας δειγματοληψιών κλπ. 

δ) Λειτουργικά έξοδα των Κ.Μ. 

- Δαπάνη ενοικίου μέχρι 80.000 δρχ α»ά μήνα 

- Δαπάνη ΔΕΗ μέχρι 20.000 δρχ ανά μήνα 

- Δαπάνη ΟΤΕ (αρ.) μέχρι 50.000 δρχ ανά μήνα 

- Δαπάνη λογιστικής εξυπηρέτησης μέχρι 20.000 δρχ ανά μήνα 

- Δαπάνη για αναλώσιμα, ταχ. έξοδα κλπ. μέχρι 30.000 δρχ ανά μήνα 
ε) Έξοδα δημοσιεύσεων 

στ) Ενημερωτικές εκδηλώσεις 
ζ)Εξρπλισμός, συντήρηση Κ.Μ. 
η)Έκδοση φυλλαδίων και λοιπού εντύπου υλικού 
θ) Αγορά βιβλίων, συνδρομές σε περιοδικά κλπ. 


Ποσό (άνευ ΦΠΑ) δον 


Σύνολο 


Ο Υπεύθυνος του Κ.Μ. 


(υπογραφή - σφραγίδα) 

ΥΠΟΔΕΙΓΜΑ 3 


Μελ/κός Συν/σμός 
Κέντρο Μελ/μίας . 
Διεύθυνση: 
Τηλέφωνο: 

ΡΑΧ: 


Ημερομηνία: 

Α.Π. 

Προς: Υπουργείο Γεωργίας 
Αχαρνών241 
Δ/νση ΔΗΛΙΖΩ 

Τμ. Γάλακτος και Λ.Προϊόντων 

Κοιν.: Δ/νση Ζωικής Παραγωγής & ΑΠΑ 
(μαζί με τα αρ. 1,3,4,5 συνημμένα 
δικαιολογητικά, χωρίς τα παραστατικά 
δαπανών) 


ΑΙΤΗΣΗ 


Στα πλαίσια εφαρμογής της Αρ. 394976/17-10-2000 ΚΥΑ και της Αρ. 333196/12-2-2001 Απόφασης Υπ. 
Γεωργίας για την υλοποίηση του προγράμματος βελτίωσης της παραγωγής και εμπορίας μελιού έτους 2001, σας 

υποβάλλουμε δικαιολογητικά πληρωμής πραγματοποιηθεισών δαπανών τριμήνου από.’ 

έ ω ζ.και παρακαλούμε να μας καταβάλετε το ποσό των Δρχ. 


Ο Νόμιμος Εκπρόσωπος 
του Μελ/κού Συν/σμού 


Συνημμένα: 

1) Συγκεντρωτική κατάσταση δαπανών (Υπ.4) 

2) Αντίγραφο Σύμβασης μεταξύ Υπ. Γεωργίας 
και δικαιούχου 

3) Συνολική έκθεση πεπραγμένων 

4) Πρακτικό ελέγχου 

5) Αναλυτικές καταστάσεις δαπανών 

6) Φορολογική και ασφαλιστική ενημερότητα 












Υπογραφή: 

Ονοματεπώνυμο: 

ΥΠΟΔΕΙΓΜΑ 5 

ΠΡΑΚΤΙΚΟ ΤΕΧΝΙΚΟΥ - ΟΙΚΟΝΟΜΙΚΟΥ ΕΛΕΓΧΟΥ 

Σήμερα την.οι κάτωθι υπογεγραμμένοι 

1 . 

2 . 

3. 

που αποτελούμε Επιτροπή Ελέγχου σύμφωνα με την αρ. 333196/ 12-2-2001 Απόφαση Υπ. 

Γεωργίας και την αρ.Απόφαση Νομάρχου Νομού. 

μεταβήκαμε στην έδρα του Κ.Μ. που βρίσκεται στο 

Μελισσοκομικό Συνεταιρισμό. και βεβαιώνουμε τα 

κατωτέρω: 

Α) Το Κ.Μ.κατέχει.τ.μ. χώρου,εκ του συνολικού χώρου των 

.τ.μ που ενοικιάζει ο Μελισσοκομικός Συνεταιρισμός. 

Β) Για το χρονικό διάστημα από.έως.το 

Κ.Μ.απασχόλησε προσωπικό.Ατόμων (επόπτη 

και βοηθό επόπτη) με καθημερινή τήρηση παρουσιολογίου. 

Γ) Για όλες τις δαπάνες εξοπλισμού λειτουργικών δαπανών και λοιπόν δαπανών έχουν 
εκδοθεί εξοφλημένα τιμολόγια και όλα τα απαιτούμενα λοιπά παραστατικά. 

Τα ανωτέρω τιμολόγια έχουν ως εξής: 


ΕΙΔΟΣ 

ΔΑΠΑΝΗΣ 

ΕΚΔ. ΠΑΡ/ΚΟΥ 

ΑΡ. ΠΑΡ/ΚΟΥ 

ΠΟΣΟΝ 

ΔΡΧ 

ΠΟΣΟΝ 

ΕΥΡΩ 







Δ) Ο πάγιος εξοπλισμός που προμηθεύτηκε ο φορέας για το πρόγραμμα 2001 βρίσκεται σε 
θέση λειτουργική και έχουν τοποθετηθεί επ' αυτού ετικέτες που αναγράφουν τα απαιτούμενα 
στοιχεία σύμφωνα με την αρ. 333196/12-2-2001 Απόφαση. 

Ε) Όλες οι δαπάνες του προγράμματος έχουν καταχωρηθεί στα λογιστικά βιβλία του 
φορέα. 

Όλες οι ανωτέρω ενέργειες και προμήθειες πραγματοποιήθηκαν σύμφωνα με τις αρ. 333196/ 
12-2-2001 και.Αποφάσεις Υπ. Γεωργίας. 


1 . 

2 . 

3. 


Η Επιτροπή 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ <3Π * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: (ιΗρ: νννννν.βί. 91 · 

Θ-ΓΤ13Μ: ννβ&ΓΤ133ΐ8Γ @ Θ1.0Γ 

ΥΠΗΡΕΣΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 841 

Πληροφορίες δημοσιευμάτων λοιπών φ.Ε.Κ. 5225 713 - 5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 4135 228 

ΠΑΤΡΑ - Κορίνθου 327 - Τ.Κ. 262 23 (061) 638109 -110 

ΙΩΑΝΝΙΝΑ - Διοικητήριο Τ.Κ. 450 44 (0651) 87215 

ΚΟΜΟΤΗΝΗ - Δημοκρατίας 1 Τ.Κ. 691 00 (0531) 22 858 

ΛΑΡΙΣΑ - Διοικητήριο Τ.Κ. 411 10 (041 ) 597449 

ΚΕΡΚΥΡΑ -Σαμαρά 13Τ.Κ. 491 00 (0661)89127/89120 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη (0251)46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η πμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά βσέλιδο ή μέρος αυτού. 


Σε μορφή ΟΟ: 



Τεύχος 

ΔΡΧ. 

ΕΙΙΗΟ 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοανπγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

_Σε έντυπη μορφή_Από το ΙηίβπτβΤ 


Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

_ _2531_ υπέρ ΤΑΠΕΤ 3512 _2531_ υπέρ ΤΑΠΕΤ 3512 



δρχ- 

βυτο 

δρχ· 

βυτο 

δρχ. 

βυτο 

δρχ 

βυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεων ΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε.Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


|ϊο κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 βογο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρίέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση τής συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00 - έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















